Kit Culkin

Christopher Cornelius «Kit» Culkin (født 6. desember 1944) er en amerikansk film-, fjernsyn-, teater- og stemmeskuespiller.

Han er kjent som faren til skuespillerne Macaulay, Rory og Kieran Culkin. Han er i tillegg storebror til skuespiller Bonnie Bedelia.

Tidlig liv 
Culkin ble født på Manhattan i New York City, som sønn av Philip Harley Culkin (1898–1977), som var i PR, og Marian Ethel (pikenavn Wagner) (1914–1964), en skribent og redaktør. Han og søstrene, Candice og skuespiller Bonnie ble oppdratt i New York City.

Han gikk på ungdomsskolen St. Thomas Choir School i Midtown Manhattan. Han og søsteren Bonnie tok klasser ved School of American Ballet (det samme gjorde sønnen Macaulay på slutten av 1980-årene).

Karriere 
Culkins tidlige karriere innebar å jobbe på Broadway i teaterproduksjoner med skuespillere som Richard Burton, John Gielgud, Laurence Olivier, og Anthony Quinn. Hans bror Terry og søstrene Bonnie og Candace jobbet også i teater og fjernsyn. Culkin krediterer moren sin, som var manageren deres, for disse tidlige suksessene.

Tre av sønnene hans – Macaulay, Rory, og Kieran – er profesjonelle skuespillere som karriere overskygger farens skuespillerkarriere, men fikk ham fremtredende rolle som manager fra slutten av 1980-årene til midten av 1990-årene. Macaulay ble ekstremt populær på grunn av sine hovedroller i Alene hjemme-filmene, og han var det første barnet i Hollywood som mottok en millionlønn (for My Girl i 1991). Fra 1995 til 1997 var Kit involvert i en barnefordelingrettssak.

Privatliv 
Culkin har åtte barn; hans første, Jennifer Adamson (1970–200), var sammen med Adeena VanWagoner. Hans andre barn, Shane (f. 1976), Dakota (1979–2008), Macaulay (f. 1980), Kieran (f. 1982), Quinn (f. 1984), Christian (f. 1987), og Rory (f. 1989), var sammen med Patricia Brentrup. Culkin og Brentrup var sammen i 21 år fra 1974 til 1995, men giftet seg aldri.

Kit og Adeenas datter, Jennifer Adamson, døde i 200 av en rusmiddeloverdose. Den 9. desember 2008, Kit og Patricias datter Dakota ble påkjørt av et kjøretøy da hun tråkket ut av en fortauskant og inn på kjørebanen. Hun ble fraktet til Ronald Reagan UCLA Medical Center, hvor hun døde av skadene den neste ettermiddagen, i en alder av 29 år.

Culkin var bosatt i Grants Pass i Oregon. Etter at hans mangeårige venn og partner Jeanette Krylowski døde, den 31. mai 2017, forlot Culkin sin Grants Pass-residens.

Filmografi

Referanser

Eksterne lenker 
 

Skuespillere fra USA
Stemmeskuespillere fra USA
Personer fra USA av tysk opphav
Personer fra USA av irsk opphav
Personer fra New York City